SET ปิดเช้าพุ่ง 22.67 จุด หลังตลท.แก้เกณฑ์เซอร์กิตฯ ซีลลิ่ง-ฟลอร์ จับตาแนวรับ 1,050
SET ปิดเช้าพุ่ง 22.67 จุด หลังตลท.แก้เกณฑ์เซอร์กิตฯ ซีลลิ่ง-ฟลอร์ จับตาแนวรับ 1,050 โดยดัชนีช่วงเช้าปิดที่ระดับ 1,057.84 จุด เพิ่มขึ้น 22.67 จุด หรือ 2.19% มูลค่าการซื้อขาย 2.9 หมื่นล้านบาท
18 มี.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,057.84 จุด เพิ่มขึ้น 22.67 จุด หรือ 2.19% มูลค่าการซื้อขาย 2.9 หมื่นล้านบาท
10 หุ้นดันดัชนีเช้านี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยเช้านี้เกิดเทคนิคเคิลรีบาวด์ รับแรงหนุนจากการลดความผันผวนของตลาดหลักทรัพย์ในการปรับเกณฑ์มาตรการหยุดพักการซื้อขายหลักทรัพย์ชั่วคราว (เซอร์กิต เบรกเกอร์) และปรับเกณฑ์ซีลลิ่ง-ฟลอร์ รวมถึงก่อนหน้านี้ก็คุมเข้มชอร์ตเซล ทำให้ตลาดฯลดแรงกดดัน
ขณะที่ปัจจัยจากต่างประเทศก็เป็นภาพที่ตอบรับมาตรการของสหรัฐฯ ทั้งนโยบายการเงิน และนโยบายการคลัง ที่ออกมาตรการกระตุ้นเศรษฐกิจ และมีการเสริมสภาพคล่องเข้าระบบด้วย รวมถึงบ้านเราก็เก็งทริกเกอร์ ฟันด์ ที่เริ่มทยอยออกมา ส่วนตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ
สำหรับแนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงจะแกว่งตัวในกรอบ ซึ่งการรีบาวด์อาจแผ่วลงได้ พร้อมให้แนวรับ 1,050-1,035 จุด ส่วนแนวต้าน 1,076-1,085 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BAM     มูลค่าการซื้อขาย  2,229.24 ล้านบาท  ปิดที่  16.90 บาท เพิ่มขึ้น 0.90 บาท
CPALL   มูลค่าการซื้อขาย  1,604.14 ล้านบาท  ปิดที่  60.00 บาท เพิ่มขึ้น 0.50 บาท
ADVANC  มูลค่าการซื้อขาย  1,413.75 ล้านบาท  ปิดที่ 181.00 บาท เพิ่มขึ้น 8.50 บาท
PTT     มูลค่าการซื้อขาย  1,347.20 ล้านบาท  ปิดที่  26.75 บาท เพิ่มขึ้น 0.75 บาท
GULF    มูลค่าการซื้อขาย  1,127.88 ล้านบาท  ปิดที่ 130.00 บาท เพิ่มขึ้น 5.00 บาท